
ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ
Ο  Δήμος  Νοτίου  Πηλίου δυνάμει της υπ’αρ.124/2025 απόφασης του Δ.Σ. και της  υπ’αρ.503/2025 απόφασης της Δ.Ε. του Δήμου Νοτίου Πηλίου διακηρύττει ότι:                                                                                                    
 Εκτίθεται σε φανερή προφορική πλειοδοτική δημοπρασία στις 20-10-2025, ημέρα Δευτέρα και ώρα 10:00 μέχρι 13:00 και επαναληπτική, σε περίπτωση άγονης δημοπρασίας, στις 27-10-2025, ημέρα Δευτέρα και ώρα 10:00 μέχρι 13:00  στον 2ο όροφο του Δημαρχείου του Δήμου Νοτίου Πηλίου, ενώπιον της αρμόδιας από το Νόμο Επιτροπής του Δήμου Νοτίου Πηλίου δημοτική έκταση με «Κωδική Ονομασία SIKI_X (1442594)» επιφάνειας πεντακοσίων (500) τετραγωνικών μέτρων, με τους ακόλουθους όρους:

ΟΡΟΙ :
1. Τo μίσθιο θα χρησιμοποιηθεί αποκλειστικά για την εγκατάσταση και την τοποθέτηση τηλεπικοινωνιακών υποδομών και συναφών δραστηριοτήτων, καθώς και για την εγκατάσταση, μεταλλικών ή άλλων, κατασκευών στήριξης και προστασίας του παραπάνω εξοπλισμού.
2. Ο/Η μισθωτής υποχρεούται να βεβαιώνει ότι οι εγκαταστάσεις της και κάθε εκπεμπόμενη από αυτές ακτινοβολία είναι σύμφωνη με την κείμενη νομοθεσία περί ορίων ακτινοβολίας.
3. Ο/Η μισθώτρια θα απομακρύνει τις εγκαταστάσεις της σε περίπτωση που υποχρεωθεί με τελεσίδικη απόφαση του Αρμόδιου Δημόσιου Φορέα (Ελληνική Επιτροπή Ατομικής  Ενέργειας), οπότε και η μίσθωση θα λύεται αζημίως και για τα δύο μέρη.
4. Επίσης βαραίνουν το μισθωτή όλες οι εκ του νόμου προβλεπόμενες δαπάνες για την υδροληψία, τον φωτισμό, οι εισφορές και οι φόροι υπέρ τρίτων .
5. Πάσα επισκευή ή άλλη συμπληρωματική εργασία – επέμβαση κατά τον χρόνο της μισθώσεως που θα απαιτηθεί να γίνει , θα γίνει μόνο μετά από έγκριση της δημοτικής αρχής και θα βαρύνει τον μισθωτή ο οποίος δεν δικαιούται να ζητήσει από τον Δήμο καμία αποζημίωση κατά την λήψη του χρόνου της μισθώσεως.
6. Το μίσθωμα ορίζεται στο ποσό των τριών χιλιάδων Ευρώ (3.000,00€) ετησίως. Το μίσθωμα θα αναπροσαρμόζεται κάθε έτος κατά ποσοστό 2 % επί του αρχικού μισθώματος που θα προκύψει από την παρούσα δημοπρασία και όχι μεγαλύτερο εάν προκύψει βάση του δείκτη τιμαρίθμου του κόστους ζωής που δίνει η Εθνική Στατιστική Υπηρεσία. 
7. Η διάρκεια της εκμίσθωσης, ορίζεται σε εννέα (9) έτη με δυνατότητα παράτασης. Αρχίζει από την υπογραφή του συμφωνητικού μίσθωσης. Δίνεται δικαίωμα διαδοχικών παρατάσεων ( 9 εννέα έτη και στη συνέχεια ανά 2 έτη ) μέχρι την συμπλήρωση της 20ετίας και θα αρχίζει από την υπογραφή της οικείας σύμβασης. 
8. Παράταση της μίσθωσης θα γίνεται ύστερα από αίτηση της μισθώτριας, επί της οποίας θα λαμβάνεται απόφαση του Δημοτικού Συμβουλίου. Στην περίπτωση αυτή θα υπάρχει αναπροσαρμογή της εγγυητικής επιστολής δηλαδή θα πρέπει να αντικατασταθεί από άλλη ισόποση προς το 10% των υπολειπομένων ενοικίων για τα έτη της παράτασης, όπως αυτά θα έχουν προσδιορισθεί από νέα σύμβαση ή το νόμο. 
9. Για να λάβει κάποιος μέρος στη δημοπρασία πρέπει να προσκομίσει:
· Να παρουσιάσει εγγυητή αξιόχρεο, ευθυνόμενο αλληλέγγυα και εις ολόκληρο με αυτόν, για την κανονική καταβολή των μισθωμάτων και για την εκπλήρωση των όρων  της δημοπρασίας.
· Φωτοτυπία αστυνομικής ταυτότητας του ιδίου και του εγγυητή του αν είναι φυσικό πρόσωπο ή σχετικό παραστατικό εκπροσώπησης αν είναι εταιρεία ή κοινοπραξία 
· Δημοτική - Φορολογική και ασφαλιστική ενημερότητα του ιδίου και του εγγυητή του.
· Γραμμάτιο του Ταμείου Παρακαταθηκών και Δανείων ή αναγνωρισμένης Τράπεζας περί κατάθεσης εγγύησης ποσού 2.700,00 (δύο χιλιάδες επτακόσια ευρώ ) ίσου με το 1/10 του συνόλου των ετών μίσθωσης επί του οριζόμενου στη διακήρυξη ελάχιστου ορίου κατώτερης προσφοράς, η οποία θα αντικατασταθεί κατά την υπογραφή του συμφωνητικού με άλλη αορίστου διάρκειας ποσού ίσου με το συνολικό ποσό των ενοικίων ενός έτους επί του επιτευχθέντος συνολικού μοσθώματος.
· Να καταθέσει υπεύθυνη δήλωση του ν. 1599/86 εις την οποία θα αναφέρεται ότι έλαβε γνώση της διακηρύξεως και του σχεδίου του καταρτισθησομένου συμφωνητικού μισθώσεως και ότι αποδέχεται πλήρως το περιεχόμενό τους. Επί νομικών προσώπων την υπεύθυνη δήλωση υπογράφει ο νόμιμος αντιπρόσωπος.
· Αν κάποιος πλειοδοτεί για λογαριασμό άλλου οφείλει να το δηλώσει προς την επί της δημοπρασίας επιτροπή, προ της ενάρξεως του διαγωνισμού, παρουσιάζοντας  και  το προς τούτο πληρεξούσιο,  αλλιώς  θωρείται ότι πλειοδοτεί δ’ ίδιο λογαριασμό. Οι εκπρόσωποι εταιρειών θα καταθέσουν αντίγραφα των αποφάσεων του Δ.Σ τους περί της συμμετοχής των εταιρειών  στη δημοπρασία
· Οι συμμετέχουσες εταιρίες θα προσκομίσουν επικυρωμένα αντίγραφα των καταστατικών τους με όλες τις επελθούσες τροποποιήσεις. Επιπλέον, οι ΑΕ θα προσκομίσουν πιστοποιητικό της αρμόδιας Διευθύνσεως Εμπορίου περί του καταστατικού και των τυχόν τροποποιήσεών του, μαζί με τα ΦΕΚ δημοσιεύσεως αυτών, οι υπόλοιπες εταιρίες (ΕΠΕ, ΕΕ, ΟΕ) πιστοποιητικό του αρμοδίου Δικαστηρίου στο οποίο θα αναφέρεται η σύσταση και οι τροποποιήσεις των καταστατικών τους, οι δε ΕΠΕ και τα αντίστοιχα ΦΕΚ.
· Όλα τα έξοδα της δημοπρασίας, δημοσίευσης, κηρύκεια κ.τ.λ. βαρύνουν τον μισθωτή – τελευταίο πλειοδότη.
· Κανείς οφειλέτης του δήμου δεν γίνεται δεκτός στην δημοπρασία.
Για περισσότερες πληροφορίες στα γραφεία του Δήμου Νοτίου Πηλίου, εργάσιμες ημέρες και ώρες στο τηλέφωνο 2423350104.


Ο ΑΝΤΙΔΗΜΑΡΧΟΣ ΟΙΚΟΝΟΜΙΚΩΝ

     ΔΙΑΝΕΛΛΟΣ ΑΠΟΣΤΟΛΟΣ

